Bahreini rahvusvaheline ringrada

Bahreini rahvusvaheline ringrada () on mootorispordikompleks, mis avati 2004. aastal ning kus peetakse kiirendussõite, Vormel 2 (endine GP2) sarja võistlusi ja igal aastal toimuv Vormel 1 Bahreini Grand Prix. 

2004. aasta Bahreini Grand Prix oli esimene Lähis-Idas peetud Vormel 1 Grand Prix. Aastatel 2006–2010 korraldati rajal V8 Supercarsi sarja Desert 400 etappi. Rajal on FIA esimese klassi litsents ning sellel on mitu trassi.

 Ajalugu 

Ringraja ehitus seati rahvuslikuks eesmärgiks, mille algatas kroonprints šeik Salmān ibn Ḩamad Āl Khalīfah. Kroonprints on Bahreini mootorsõidukiliidu aupresident. Raja ehitust juhtis Patrick Brogan.

Grand Prix korraldajad kartsid, et rada ei saa 2004. aasta Bahreini Grand Prix'ks valmis ja üritasid etappi ära jätta; Vormel 1 juht Bernie Ecclestone keeldus. Lõpuks ei saanud rada täiesti valmis, aga piisavalt, et Grand Prix saaks toimuda.

2004. aasta ja 2005. aasta sõitude vahel ehitati neljas kurv ringi, mis lühendas rada viie meetri võrra.

. aastal sai rajast esimene Grand Prix rada, millele on antud FIA tunnustus suurepärase turvalisuse, rajajulgestajate, meditsiinikeskuse ja hooldamise eest.

2009. aasta Grand Prix'l teatas ringraja juhatus koostööst @bahrain'iga, et arendada välja raja ümber paiknevad maad. @bahrain kuulub Mumtalakat ettevõtete ühendusse. @bahrain panustas üle miljoni ruutmeetri äri-, meelelahutus- ja õppepindade arendusega, mille koguväärtus oli ligikaudu kaks miljardit eurot (850 miljonit Bahreini dinaari), olles üks suuremaid investeeringuid Bahreinis viimase viie aasta jooksul.

2011. aastal pidi ringrajal korraldatama Vormel 1 hooaja esimene etapp, aga suurte rahutuste tõttu riigis jäeti etapp ära. 4. juunil kuulutas FIA, et etapp siiski toimub 30. oktoobril algse esimese India Grand Prix' asemel, mis omakorda oleks tõstetud hooaja viimaseks etapiks 11. detsembril. Kaks päeva hiljem, pärast suurenevat muret võistkondade poolt, otsustati Grand Prix' ära jätta ja keskenduda 2012. aasta etapile, mis toimus 22. aprillil neljanda etapina.

 Ehitus ja disain 
Ringraja disainis Saksa arhitekt Hermann Tilke, kes disainis ka Sepangi rahvusvahelise ringraja Malaisias. Peamine projekti ehitusettevõtja oli Cebarco-WCT. Ringraja ehitus maksis umbes 56,2 miljonit Bahreini dinaari (150 mln eurot). Rajal on kuus trassi koos kiirendusrajaga ja ovaaliga.

Ringrajal on üks iseloomulik probleem. Kuna ringrada asub keset kõrbe, muretseti algul, et kõrbeliiv hakkab rajale kanduma ja segaks võistlusi. Probleem lahendati raja ümber oleva liiva kinniliimimisega.

Rajapind on kaetud grauvakk-killustikuga, mis tarniti Bahreini Bayston Hilli karjäärist Shropshire'ist Inglismaalt. Rajakatte väga head pidamist on kõvasti kiitnud nii ringraja juhid kui ka Vormel 1 sõitjad. Sama katet kasutati ka Yas Marina ringrajal, kus korraldatakse Abu Dhabi Grand Prix'd.

Pärast 2014. aasta veebruaris toimunud Vormel 1 hooajaeelset testimist nimetati esimene kurv seitsmekordse maailmameistri Michael Schumacheri järgi tema saavutuste auks ja mõni kuu varem toimunud eluohtlikust suusaõnnetusest taastumise toetuseks.

 Trassid 

 Ring vormel 1 autoga 

Finišisirge on Bahreini Grand Prix'l DRSi ala (alates 2012. aastast), nii et esimene kurv (nn Michael Schumacheri kurv) on parim möödasõidukoht rajal. Kurv ise on väga järsk; tavaliselt peab vormel 1 auto hakkama pidurdama umbes 100 meetrit enne kurvi ja võtma seda esimese käiguga. Raja laius lisab võimalusi möödasõiduks.
Kurvid 2 ja 3 võetakse täisgaasiga ning hea väljumine nendest kurvidest valmistab ette hea möödasõiduvõimaluse neljandasse kurvi. Sirge enne neljandat kurvi on väga pikk DRSi ala ja rada ise on kurvis väga lai, umbes 30 meetrit. Kurvid 5, 6 ja 7 moodustavad väga kiire vasak-parem-vasak sektsiooni, mis viib edasi kaheksandasse kurvi, mis on paremale keerav nõelasilmakurv. Lai trajektoor võimaldab vältida muhku kurvi tipus, mis võib auto tasakaalust välja viia. Kurvid 9 ja 10 on väga keerulised pimedad vasakkurvid, kus autod peavad pidurdama, käike alla vahetama ja pöörama samaaegselt – autode kiirus väheneb 205 kilomeetrise tunnikiiruse pealt viiendal käigul umbes 60 kilomeetrini tunnis esimesel käigul, püüdes samas mitte vasakut esimest ratast blokki pidurdada. Tagasirge viib kurvidesse 11, 12 ja 13, mis on keskmise kiirusega kurvikompleks. Vasakule minev kurv 11 võetakse neljanda käiguga ja sellele järgnev paremkurv võetakse täisgaasiga, millele omakorda järgneb kolmandal käigul võetav 13. kurv, millest väljumine on väga tähtis, et järgneval sirgel hea kiirusega minna. 14. kurvi tasub hakata varakult pidurdama, et kurvist hea hooga finišisirgele väljuda.  Pidurdades umbes 100 meetrit enne kurvi tippu, on võimalik hoida stabiilset joont ja varem kurvist välja kiirendada. Viimane 15. kurv võetakse täisgaasiga ja see toob uuesti finišisirgele, mis on DRSi ala.

Praeguse Grand Prix trassi rajarekordi 1:31,447 sõitis Pedro de la Rosa 2005. aastal, mis oli tema ainuke kiireim ring 104 etapi pikkuse karjääri jooksul. Michael Schumacher püstitas 2004. aasta Bahreini Grand Prix'l kiireima ringi 1:30,252, aga muudatused raja neljandas kurvis tähendasid seda, et 2004. aasta rada loetakse eraldi trassiks. Kiireima ringi üldse Grand Prix trassil, 1:27,264, püstitas Lewis Hamilton 2020. aasta Bahreini Grand Prix kvalifikatsioonis, ületades sellega eelneva aasta etapi kvalifikatsioonis Charles Leclerci sõidetud aja 1:27,866.

 Vormel 1 Grand Prix 


Esimene Bahreini Grand Prix toimus 4. aprillil 2004. See oli esimene Vormel 1 Grand Prix, mis toimus Lähis-Idas. Bahreini suurteks konkurentideks Vormel 1 Grand Prix korraldamises regioonis olid Egiptus, Liibanon ja Araabia Ühendemiraadid (mis sai ka Grand Prix korraldamise õiguse 2009. aastal).

Grand Prix oli algselt kalendris hooaja kolmanda etapina kui . aasta hooajal vahetas Bahrein kohad traditsiooniliselt hooaega alustava Austraalia Grand Prix'ga, et vältida konflikte Austraalias toimuva Rahvaste Ühenduse mängudega. . aastal oli Bahrein hooaja neljas etapp. . aastal korraldas Bahrein Vormel 1 teemantjuubeli auks hooaja avaetapi täispikal 6,299 km pikal "kestvussõitude trassil". Järgneval aastal pidi etapp toimuma taas Grand Prix trassil, mida kasutati 2004–2009. 2011. aasta Grand Prix, mis pidi toimuma 13. märtsil, jäeti ära Bahreinis toimunud rahutuste tõttu, aga naasis 2012. aastal. Raja kümnenda aasta juubeli auks peeti Grand Prix esimest korda tehisvalguse käes. Edaspidised Bahreini Grand Prix'd on kõik peetud õhtul tehisvalguse käes. 2020. aastal korraldati rajal kaks Grand Prix'd, Bahreini ja Sakhiri Grand Prix'd, pärast koroonapandeemiast tingitud ümberkorraldusi. Sakhiri Grand Prix jaoks kasutati alternatiivset trassi.

 Korraldatud sarjad 
Bahreini rahvusvahelisel ringrajal on korraldatud mitmeid kõrgklassi võistlussarjasid, mille hulka kuuluvad muuhulgas Vormel 1, FIA kestvussõidu maailmameistrivõistlused, FIA Vormel 2 meistrivõistlused, FIA Vormel 3 meistrivõistlused ja Porsche Sprint Challenge Lähis-Ida.

Varem on ringrajal peetud ka muid sarju, nagu FIA GT meistrivõistlused, Speedcar Series, Austraalia V8 Supercars, GP2 Aasia ja ühekordne Bahreini Superprix Vormel 3 autodega. Esimene Vormel BMW maailma finaal leidis aset Bahreinis.

 Sündmused 

 Praegused

 Jaanuar: Bahrain International Circuit 2000cc Challenge
 Veebruar: Bahrain International Circuit 2000cc Challenge
 Märts: Vormel 1 Bahreini Grand Prix, FIA Vormel 2 meistrivõistlused Vormel 2 Sakhiri etapp, FIA Vormel 3 meistrivõistlused, Porsche Sprint Challenge Lähis-Ida
 Aprill: Bahrain International Circuit 2000cc Challenge
 November: FIA kestvussõidu maailmameistrivõistlused Bahreini 8 tunni võidusõit, Turismiautode maailmameistrivõistlused FIA WTCR Bahreini võidusõit, Porsche Sprint Challenge Lähis-Ida

 Endised

 Bahreini Superprix (2004)
 Ferrari Challenge Aasia - Vaikne ookean (2020)
 Ferrari Challenge Euroopa (2019)
 FIA GT meistrivõistlused Bahrain Supercar 500 (2005)
 FIA GT rahvuste karikas (2018)
 Vormel BMW Aasia (2004–2005)
 Vormel BMW maailma finaal (2005)
 Vormel 1 Sakhiri Grand Prix (2020)
 Gulf 12 Hours (2021)
 GP2 GP2 Bahreini etapp (2005, 2007, 2012–2015)
 GP2 Aasia (2008–2010)
 GP3 (2015)
 MRF Challenge Vormel 2000 meistrivõistlused (2013–2019)
 Porsche Supercup (2006–2010, 2012)
 Speedcar Series (2008–2009)
 TCR rahvusvaheline sari (2016–2017)
 TCR Lähis-Ida sari (2017–2018)
 V8 Supercars Desert 400 (2006–2008, 2010)
 World Series Vormel V8 3.5 (2017)

 Rajarekordid 

Ametlikud kiireimad ringid Bahreini rahvusvahelisel ringrajal:


 Kategooria Sõitja Auto Aeg Üritus Kuupäev Grand Prix trass: 5,412 km (2005–) F1  Pedro de la Rosa McLaren MP4-20 1:31,447 2005. aasta Bahreini Grand Prix 3. aprill 2005 LMP1  Lucas di Grassi Audi R18 1:41,511 2016. aasta Bahreini 6 tunni võidusõit 19. november 2016 GP2  Stoffel Vandoorne Dallara GP2/11 1:43,166 2015. aasta GP2 Bahreini teine etapp 20. november 2015 GP2 Aasia  Kamui Kobayashi Dallara GP2/05 1:43,604 2009. aasta GP2 Aasia Bahreini etapp 23. jaanuar 2009 FIA F2  Amaury Cordeel Dallara F2 2018 1:43,848 2022. aasta Vormel 2 Sakhiri etapp 19. märts 2022 Vormel V8  Yu Kanamaru Dallara T12 1:48,216 2017. aasta Vormel V8 Sakhiri etapp 18. november 2017 GP3  Luca Ghiotto Dallara GP3/13 1:48,228 2015. aasta GP3 Bahreini etapp 21. november 2015 LMP2  Paul di Resta Oreca 07 1:48,579 2019. aasta Bahreini 8 tunni võidusõit 14. detsember 2019 LMH  Sébastien Buemi Toyota GR010 Hybrid 1:48,926 2021. aasta Bahreini 6 tunni võidusõit 30. oktoober 2021 FIA F3  Zane Maloney Dallara F3 2019 1:51,231 2022. aasta Vormel 3 Sakhiri etapp 19. märts 2022 GT1 (GTS)  Jamie Davies Maserati MC12 GT1 1:56,478 2005. aasta FIA GT Bahreini Supercar 500 25. november 2005 LM GTE  Miguel Molina Ferrari 488 GTE Evo 1:56,942 2019. aasta Bahreini 8 tunni võidusõit 14. detsember 2019 MRF Challenge  Bent Viscaal Dallara Formulino Pro 2:00,349 2019. aasta MRF Challenge Sakhiri etapp 13. detsember 2019 GT3  Ben Barnicoat McLaren 720S GT3 2:00,675 2020. aasta Gulf 12 Hours 9. jaanuar 2021 GT2  Mike Rockenfeller Porsche 911 (996) GT3-RSR 2:01,821 2005. aasta FIA GT Bahreini Supercar 500 25. november 2005 Ferrari Challenge  Louis Prette Ferrari 488 Challenge 2:03,716 2019. aasta Ferrari Challenge Euroopa Sakhiri etapp 17. veebruar 2019 Porsche Supercup  Norbert Siedler Porsche 911 (997 II) GT3 Cup 2:04,312 2012. aasta Porsche Supercup Sakhiri teine etapp 22. aprill 2012 Stock Car  Heinz-Harald Frentzen Speedcar V8 2:06,825 2009. aasta Speedcar Series Bahreini esimene etapp 23. jaanuar 2009 V8 Supercars  Shane van Gisbergen Ford FG Falcon 2:06,910 2010. aasta Desert 400 27. veebruar 2010 Vormel BMW  Salman Al Khalifa Mygale FB02 2:09,405 2005. aasta Vormel BMW Aasia Sakhiri etapp 3. aprill 2005 TCR turismiauto  Gianni Morbidelli Honda Civic Type R TCR (FK2) 2:12,602 2016. aasta TCR International Sakhiri etapp 2. aprill 2016 GT4  Warren Hughes McLaren 570S GT4 2:12,966 2020. aasta Gulf 12 Hours 9. jaanuar 2021 Väline trass: 3,543 km (2005–) F1  George Russell Mercedes-AMG F1 W11 EQ Performance 0:55,404 2020. aasta Sakhiri Grand Prix 6. detsember 2020 FIA F2  Mick Schumacher Dallara F2 2018 1:04,087 2020. aasta Vormel 2 Sakhiri teine etapp 5. detsember 2020 Kestvussõitude trass: 6,299 km (2005–) F1  Fernando Alonso Ferrari F10 1:58,287 2010. aasta Bahreini Grand Prix 14. märts 2010 GP2 Aasia  Luca Filippi Dallara GP2/05 2:09,823 2010. aasta GP2 Aasia Bahreini teine etapp 13. märts 2010 Porsche Supercup  Norbert Siedler Porsche 911 (997 II) GT3 Cup 2:32,658 2010. aasta Porsche Supercup Sakhiri esimene etapp 13. märts 2010 Paddock trass: 3,823 km (2004–) V8 Supercars  Jason Bright Ford BA Falcon 1:24,910 2006. aasta Desert 400 24. november 2006 Vormel BMW  Nico Hülkenberg Mygale FB02 1:26,997 2005. aasta Vormel BMW maailma finaal 16 December 2005 Sisetrass: 2,550 km (2004–) GT3  Bashar Mardini Porsche 911 (991) GT3 Cup 1:03,819 2017. aasta Porsche Sprint Challenge Lähis-Ida Sakhir esimene etapp 10. märts 2017 TCR Touring Car  Josh Files Honda Civic Type R TCR (FK2) 1:09,824 2017. aasta TCR Lähis-Ida Sakhiri etapp 11. märts 2017 Grand Prix trass: 5,417 km (2004) F1  Michael Schumacher Ferrari F2004 1:30,252 2004. aasta Bahreini Grand Prix 4. aprill 2004 F3  Jamie Green Dallara F304 1:54,048 2004. aasta Bahreini Superprix 10. detsember 2004 Vormel BMW  Marchy Lee Mygale FB02 2:10,784 2004. aasta Vormel BMW Aasia Bahreini etapp 3. aprill 2004

 Vaata ka 
 Bahreini Grand Prix
 Sakhiri Grand Prix
 Vormel 1 radade loend

 Märkused 

 Viited 

Kategooria:Ringrajad
Kategooria:Bahrein